ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Φεβρουαρίου 2024
ΤΕΥΧΟΣ  Υ.Ο.Δ.Δ.
Αρ. Φύλλου 100
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Υπουργείο Εργασίας και Κοινωνικής Ασφάλισης
Οργανισμοί - Λοιποί Φορείς
ΥΠΟΥΡΓΕΙΟ ΕΡΓΑΣΙΑΣ
ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ
Αριθμ. 8908
Τροποποίηση της υπ’ αρ. 67440/15.7.2022 απόφασης του Υφυπουργού Εργασίας και Κοινωνι-
κών Υποθέσεων «Διορισμός Προέδρου, μελών
και γραμματέα στη Διοικητική Επιτροπή Νομικών
του e-ΕΦΚΑ με έδρα την Αθήνα» (Υ.Ο.Δ.Δ. 656).
Ο ΥΦΥΠΟΥΡΓΟΣ
ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ
Έχοντας υπόψη:
1. Τις διατάξεις:
1.1. Της περ. α΄ της παρ. 2 του άρθρου 52 του
ν. 4387/2016 «Ενιαίο Σύστημα Κοινωνικής Ασφάλειας Μεταρρύθμιση ασφαλιστικού - συνταξιοδοτικού συστή-
ματος - Ρυθμίσεις φορολογίας εισοδήματος και τυχερών
παιγνίων και άλλες διατάξεις» (Α΄ 85),
1.2. των άρθρων 1 και 2 του ν. 4670/2020 «Ασφαλιστική μεταρρύθμιση και ψηφιακός μετασχηματισμός
Εθνικού Φορέα Κοινωνικής Ασφάλισης (e-Ε.Φ.Κ.Α.) και
άλλες διατάξεις» (Α΄ 43),
1.3. του άρθρου 13 του Κώδικα Διοικητικής Διαδικασίας (ν. 2690/1999, Α΄ 45),
1.4. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α΄ 130),
1.5. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α΄ 131).
2. Την υπ’ αρ. οικ. 65928/13.7.2023 κοινή απόφαση
του Πρωθυπουργού και του Υπουργού Εργασίας και
Κοινωνικής Ασφάλισης «Ανάθεση αρμοδιοτήτων στον
Υφυπουργό Εργασίας και Κοινωνικής Ασφάλισης, Παναγιώτη Τσακλόγλου» (Β΄ 4526).
3. Την υπ’ αρ. 11641/8.2.2022 απόφαση του Υφυπουργού Εργασίας και Κοινωνικών Υποθέσεων «Σύ-
σταση, σύνθεση και λειτουργία Διοικητικών Επιτροπών
του e-ΕΦΚΑ» (Β΄ 622), όπως τροποποιήθηκε με τις υπ’
αρ. 105837/9.11.2022 (Β΄ 5807) και 81691/12.9.2023
(Υ.Ο.Δ.Δ. 5537) όμοιες αποφάσεις.
4. Την υπ’ αρ. 67440/15.7.2022 απόφαση του Υφυπουργού Εργασίας και Κοινωνικών Υποθέσεων «Διορι-
σμός Προέδρου, μελών και γραμματέα στη Διοικητική
Επιτροπή Νομικών του e-ΕΦΚΑ με έδρα την Αθήνα»
(Υ.Ο.Δ.Δ. 656), όπως τροποποιήθηκε με την υπ’ αρ.
105835/9.11.2022 (Υ.Ο.Δ.Δ. 1061), όμοια απόφαση.
5. Το υπ’ αρ. 1/16.1.2023 έγγραφο του Συλλόγου Συνταξιούχων Δικηγόρων, αποφασίζουμε:
Την τροποποίηση της υπ’ αρ. 67440/15.7.2022 απόφασης και τον διορισμό στη Διοικητική Επιτροπή Νομικών
του e-ΕΦΚΑ με έδρα την Αθήνα, του Κουρνιανού Στυλιανού του Εμμανουήλ, με ΑΔΤ ΑΚ 784330, εκπροσώπου
των συνταξιούχων δικηγόρων, ως αναπληρωματικού
μέλους, σε αντικατάσταση της Αγιοστρατίτη Πολυτίμης
του Γερασίμου, με ΑΔΤ ΑΟ 111633, λόγω παραίτησης.
Κατά τα λοιπά ισχύει η υπ’ αρ. 67440/15.7.2022 απόφαση, όπως τροποποιήθηκε μεταγενέστερα.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Φεβρουαρίου 2024
Ο Υφυπουργός
ΠΑΝΑΓΙΩΤΗΣ ΤΣΑΚΛΟΓΛΟΥ
Ι
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΑΡΙΣΤΟΤΕΛΕΙΟ
ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
Αριθμ. 43153
Εκλογή Πρύτανη του Αριστοτελείου Πανεπιστημίου Θεσσαλονίκης.
Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τα άρθρα 11, 12, την παρ. 1 του άρθρου 411 και το
άρθρο 448 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας,
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 100/08.02.2024
της λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α΄ 141).
2. Τα άρθρα 75 έως 83 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024)
- Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184).
3. Τον ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016» (Α΄ 137).
4. Την υπ’ αρ. 5204/11.11.2021 απόφαση του Υπουργού Επικρατείας «Λειτουργία ψηφιακής κάλπης “ΖΕΥΣ”»
(Β΄ 5244).
5. Την υπό στοιχεία 992864/Ζ1/2022 κοινή υπουργική
απόφαση «Διαδικασία εκλογής εσωτερικών μελών Συμβουλίων Διοίκησης των ΑΕΙ και θέματα σχετικά με την
εφαρμογή της ταξινομικής ψήφου» (Β΄ 4211).
6. Την υπ’ αρ. 26770/24.11.2023 (Υ.Ο.Δ.Δ. 1287) διαπιστωτική πράξη του Πρύτανη του Αριστοτελείου Πανε-
πιστημίου Θεσσαλονίκης περί συγκρότησης του Συμβουλίου Διοίκησης του Αριστοτελείου Πανεπιστημίου
Θεσσαλονίκης.
7. Την υπ’ αρ. 27759/28.11.2023 (Υ.Ο.Δ.Δ. 1289) διαπιστωτική πράξη του Πρύτανη του Αριστοτελείου Πανεπι-
στημίου Θεσσαλονίκης περί μεταβατικής άσκησης των
καθηκόντων του Πρύτανη έως την ολοκλήρωση της διαδικασίας ανάδειξης του Πρύτανη και των Αντιπρυτάνεων
στο Αριστοτέλειο Πανεπιστήμιο Θεσσαλονίκης, από τον
Καθηγητή του Τμήματος Γεωπονίας της Σχολής Γεωπονίας, Δασολογίας και Φυσικού Περιβάλλοντος, Απόστολο
Αποστολίδη του Πασχάλη, που έχει την ιδιότητα του αρχαιότερου μέλους Δ.Ε.Π. πρώτης βαθμίδας από τα αναδει-
χθέντα Εσωτερικά Μέλη του Συμβουλίου Διοίκησης του
Αριστοτελείου Πανεπιστημίου Θεσσαλονίκης.
8. Την υπ’ αρ. 28219/29.11.2023 Πρόσκληση Εκδήλωσης Ενδιαφέροντος υποβολής υποψηφιοτήτων για το
αξίωμα του Πρύτανη του Αριστοτελείου Πανεπιστημίου
Θεσσαλονίκης, σύμφωνα με τα προβλεπόμενα στη διάταξη της παρ. 2 του άρθρου 11 του ν. 4957/2022.
9. Τις εμπρόθεσμες αιτήσεις υποψηφιότητας για το αξίωμα του Πρύτανη του Αριστοτελείου Πανεπιστημίου Θεσ-
σαλονίκης που υποβλήθηκαν από τους Καθηγητές: α) Κυριάκο Αναστασιάδη του Ηρακλή, β) Ευστράτιο Στυλιανίδη
του Ανδρέα και γ) Χαράλαμπο Φείδα του Νικολάου, υπ’ αρ.
33712/20.12.2023, 33728/20.12.2023 και 33463/20.12.2023
αντίστοιχα, με τα απαιτούμενα εκ του νόμου (άρθρο 11 του
ν. 4957/2022) έγγραφα που τις συνοδεύουν.
10. Την υπ’ αρ. 237/26.1.2024 απόφαση του Υπουργού
Παιδείας, Θρησκευμάτων και Αθλητισμού, με την οποία
α) προσκλήθηκαν οι υποψήφιοι για την ανάδειξη στο
πρυτανικό αξίωμα αφενός να παρουσιάσουν τις προτάσεις τους στα υπόλοιπα μέλη του Συμβουλίου Διοίκη-
σης, καθώς και στα μέλη της Συγκλήτου και αφετέρου
να προσέλθουν σε ανοιχτή ακρόαση από την ακαδημαϊκή κοινότητα του Αριστοτελείου Πανεπιστημίου Θεσ-
σαλονίκης, κατά τις ημεροχρονολογίες που αναλυτικά
καθορίσθηκαν στο κείμενο της οικείας αποφάσεως και
β) ανατέθηκε στο αρχαιότερο- μη κωλυόμενο μέλος της
Συγκλήτου του Αριστοτελείου Πανεπιστημίου Θεσσαλονίκης, Καθηγητή Χρυσόστο Σταμούλη, η εκτέλεση των
διαλαμβανομένων στην οικεία απόφαση, καθώς και κάθε
άλλης απαιτούμενης κατά νόμον ενέργειας για την ολοκλήρωση της διαδικασίας ανάδειξης Πρύτανη, σύμφωνα
με τις διατάξεις του άρθρου 11 του ν. 4957/2022.
11. Την υπ’ αρ. 41468/31.1.2024 πράξη του αρχαιότερου μέλους της Συγκλήτου του ΑΠΘ, Καθηγητή Χρυσό-
στομου Σταμούλη, με αντικείμενο τη συγκρότηση του
πενταμελούς Οργάνου Διεξαγωγής Εκλογών (Ο.Δ.Ε.) /
Εφορευτικής Επιτροπής για τη διεξαγωγή της εκλογικής
διαδικασίας ανάδειξης Πρύτανη και Αντιπρυτάνεων.
12. Τα υπ’ αρ. 4/5.2.2024, 5/6.2.2024 και 6/7.2.2024
πρακτικά συνεδριάσεων των μελών του Συμβουλίου
Διοίκησης του Αριστοτελείου Πανεπιστημίου Θεσσαλονίκης για την εκλογή Πρύτανη του Αριστοτελείου Πανεπι-
στημίου Θεσσαλονίκης, από τα οποία προκύπτει ότι κατά
την τρίτη συνεδρίαση, και επί τη βάσει των αποτελεσμάτων της ηλεκτρονικής ψηφοφορίας που διεξήχθη την 7η
Φεβρουαρίου του 2024 με τη χρήση του συστήματος
«Ψηφιακή Κάλπη ΖΕΥΣ», όπως αυτά αποτυπώνονται στο
αντίστοιχο πρακτικό που συνέταξε η αρμοδίως ορισθείσα Εφορευτική Επιτροπή, ο υποψήφιος για το αξίωμα του
Πρύτανη Καθηγητής Χαράλαμπος Φείδας του Νικολάου
έλαβε έξι (6) ψήφους, ήτοι συγκέντρωσε την απόλυτη
πλειοψηφία του συνόλου των μελών του Συμβουλίου
Διοίκησης και κατά συνέπεια εκλέγεται, σύμφωνα με τα
οριζόμενα στην παρ. 6 του άρθρου 11 του ν. 4957/2022,
Πρύτανης του Αριστοτελείου Πανεπιστημίου Θεσσαλονίκης με θητεία έως την 31η Αυγούστου του 2027,
διαπιστώνουμε:
Την εκλογή ως Πρύτανη του Αριστοτελείου Πανεπιστημίου Θεσσαλονίκης του Χαράλαμπου Φείδα του
Νικολάου (ΑΔΤ: ΑΖ 167449), Καθηγητή του Τμήματος
Γεωλογίας της Σχολής Θετικών Επιστημών, με θητεία έως
31.8.2027.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 8 Φεβρουαρίου 2024
Ο Ασκών καθήκοντα Πρύτανη
ΑΠΟΣΤΟΛΟΣ ΑΠΟΣΤΟΛΙΔΗΣ

[Source: 20241400100.pdf | Tokens: 7902]